|  |  |
| --- | --- |
|  |  |
| **საგანმანათლებლო პროგრამის დასახელება** | **ქართულ ენაში მომზადების საგანმანათლებლო პროგრამა ``ქართული, როგორც მეორე ენა არაქართულენოვანი აბიტურიენტებისათვის``.** |
| **აკადემიური განათლების საფეხური** |  |
| **საგანმანათლებლო**  **პროგრამის ტიპი** | aka |
| **მისანიჭებელი კვალიფიკაცია** |  |
| **სწავლის ხანგრძლივობა** | ერთი აკადემიური წელი |
| **ასათვისებელი კრედიტების რაოდენობა** | 60 ECTS კრედიტი |
| **პროგრამის ხელმძღვანელი** | **პროგრამის ხელმძღვანელები:**  **როინ ჭიკაძე,** პროფესორი ქართული ენის მიმართულებით, ფილოლოგიის დოქტორი.  საკონტაქტო ინფორმაცია: თესაუ, I კორპუსი, II სართული, ჰუმანიტარულ მეცნიერებათა ფაკულტეტის, ქართული ენისა და ლიტერატურის დეპარტამენტი; 599583884; ელ.ფოსტა: **roinchikadze@gmail.com**  **ელენე ფილაშვილი,** ასისტენტ- პროფესორი ქართული ენის მიმართულებით, ფილოლოგიის აკადემიური დოქტორი.  საკონტაქტო ინფორმაცია: თესაუ, I კორპუსი, II სართული, ჰუმანიტარულ მეცნიერებათა ფაკულტეტის, ქართული ენისა და ლიტერატურის დეპარტამენტი; 593 50 42 70; ელ.ფოსტა: **elenepilashvili@mail.ru** |
| **საგანმანათლებლო პროგრამის მიზნები** | ქართულის, როგორც მეორე ენის საწავლო პროგრამის მიზანია, ხელი შეუწყოს სრულფასოვანი მოქალაქის აღზრდას, რომელიც შეძლებს სამოქალაქო საზოგადოებაში ინტეგრაციას და საკუთარი წვლილის შეტანას მის განვითარერბაში.  უფრო კონკრეტულად კი ქართულის, როგორც მეორე ენის სასწავლო პროგრამამ უნდა უზრუნველყოს ქართული ენის იმგვარი ცოდნა, რომ აბიტურიენტმა შეძლოს:   * წარმატებული კომუნიკაცია ქართულ ენაზე; * სხვადასხვა მიზნით, სხვადასხვა აუდიტორიისათვის, სხვადასხვა ტიპის (როგორც ზეპირი, ასევე წერილობითი) ტექსტების ადეკვატურად გაგება და შექმნა (ტექსტის სტრუქტურაში გარკვევა და მის ნაწილებს შორის კავშირის გააზრება); * ქართული ენობრივ-კულტურული თვითმყოფადობისა და ღირებულებების გაცნობა, დაფასება და პატივისცემა; * ქართული ენის ცოდნისა და უნარების შემდგომი გაღრმავება და გამდიდრება დამოუკიდებლად.   ამ სტანდარტის დაფარვის შემთხვევაში მისღწევია ზოგადევროპული სისტემის მიხედვით განსაზღვრული კომპეტენციები;   * ლექსიკური მარაგის სინტაქსური და მორფოლოგიური წესების გამოყენებით გააზრებულ გამოთქმებად გარდაქმნა და ქართული ენის ნორმების შესატყვისად აგებული კონსტრუქციების შექმნა (ლინგვისტური კომპეტენცია); * ენობრივი ფორმების სიტუაციის (კონტექსტის - ვინ, ვისთან, სად, რის გამო, რა მიზნით ამყარებს ურთიერთობას) შესაბამისად შერჩევა და გამოყენება; * ზეპირი და წერილობითი ტექსტის სტრუქტურაში გარკვევა და მის ნაწილებს შორის კავშირის გაგება და გააზრება; * მოცემულ სოციოკულტურულ გარემოში თავისუფლად ორიენტირებას: აზრის გამოთქმის, კამათის, დისკუსიისა და პრეზენტაციის სტრატეგიების დაუფლებასა და გამოყენებას; * მოცემულ სოციალურ გარემოში პიროვნების ადეკვატური თვითგამოხატვის უზრუველყოფისათვის აუცილებელი უნარების დაუფლებასა და გამოყენებას; * ვერბალური და არავერბალური საშუალებებით, ენის შეზღუდულად ფლობის პირობებში, არსებული ხარვეზის გადაფარვას. |
| **პროგრამით გათვალისწინებული**  **სწავლის შედეგები** | |  |  | | --- | --- | | ცოდნა და გაცნობიერება | გარკვეულია ქართულ ქართული ენის სტრუქტურაში (ფონეტიკა-ფონოლოგია, მორფოლოგია, სინტაქსი), აგრეთვე ლექსიკოლოგიის ზოგად მახასიათებლებში; ფლობს ქართული ენის საბაზისო ლექსიკური მარაგს; აქვს ზოგადი წარმოდგენა ქართული ლიტერტურული და ფოლკლორული შედევრების; ენობრივი კონტაქტების ძირითად ასპექტთა (პოლიტიკური ფონი, კულტურული ურთირთგაცვლა, ენობრივი ნასესხობანი და სხვა)  ენათა ინტერპრეტაციის პრობლემებზე და ლექსიკური სესხების პროცესების შესახებ; | | ცოდნის პრაქტიკაში გამოყენების უნარი | ხელმძღვანელის მითითებით შეუძლია ქართულ ენაზე სხვადასხვა ტიპის ტექსტების მოსმენა, გაგება, თარგმნა, ანალიზი, ინტერპრეტაცია და რეპროდუქცია. აქვს ქართული ენის სხვადასხვა ტიპის ლექსიკონების გამოყენების უნარი; საბიბლიოთეკო ფონდებზე მუშაობის, სხვადასხვა ტიპის ტექსტების რედაქტირების, კომენტირებისა და ანოტირების უნარი; | | დასკვნის უნარი | გააჩნია ანალიზისა და სინთზის უნარი; შემქმედებითი ძიების უნარი; დამოუკიდებლად და მინიმალური დახმარების პირობებში ინფორმაციის ეფექტურად მოპოვების უნარი; საინფორმაციო წყაროებიდან და ინტერნეტის გამოყენებით; შეუძლია განჭვრიტოს დასკვნის მოსალოდნელი შედეგები. ენობრივი პროცესების ელემენტარული შეფასებისა და ანალიზის უნარი. კონკრეტული ენობრივი ფაქტების განზოგადებისა და ისტორიულ კონტექსტში განხილვის უნარი. მოპოვებული ინფორმაციის დამუშავებისა და სინთეზის უნარი.არგუმენტირების, კრიტიკული შეფასების, სათანადო წერილობითი დასკვნის ჩამოყალიბების, დაგეგმვის, ორგანიზების უნარი. | | კომუნიკაციის უნარი | დისკუსიაში პროფესიული ტერმინოლოგიის გამოყენებით მონაწილეობა; საკუთარი დამოკიდებულების გამოხატვის უნარი; მასალის ლოგიკურად აწყობის, ჩამოყალიბებისა და მისაღები ფორმულირებით გადმოცემის უნარი; | | სწავლის უნარი | ხელმძღვანელის უშუალო დახმარებით შეუძლია ახალი ინფორმაციის მოძიება და საკუთარი პროფესიული დონის გაღრმავება. ასევე შეუძლია სწავლა გამოცდილი სპეციალისტების პრაქტიქულ მაგალითებზე დაყრდნობით. პროფესიულ სფეროებში ადაპტაციის უნარი; კომკრეტული, ვიწროდარგობრივი მონაცემების გააზრება, როგორც ლინგვისტური, ისე ისტორიულ-კულტუროლოგიური მონაცემების კონტექსტში. | | ღირებულებები | იხილავს და აანალიზებს ქართულ ლიტერატურასთან დაკავშირებული დისციპლინების მიერ დასმულ საკითხებს  შეუძლია ქართულ ლიტერატურასთან დაკავშირებული დისციპლინების წინაშე მდგარი საკითხების გადაჭრა სტანდარტული მეთოდებით; ითვალისწინებს და პატივს სცემს მეცნიართა აზრს. | |
| **ცოდნის შეფასების სისტემა** | **სტუდენტთა ცოდნის შეფასების სისტემა:**  **სტუდენტთა ცოდნის შეფასების სისტემა რეგულირდება საქართველოს განათლებისა და მეცნიერების მინისტრის №3 ბრძანებით (2007 წლის 5 იანვარი, ქ. თბილისი).**  შეფასების სტრუქტურა, საგნის ფარგლებში, ორ ელემენტად იყოფა - შუალედური შეფასებისა და დასკვნითი გამოცდის, ყოველი კონკრეტული შეფასება ორივე ელემენტის ჯამურ შედეგებს ეყრდნობა.  შეფასების ზოგად კრიტერიუმებს შეიმუშავებს ხარისხის უზრუნველყოფის შესაბამისი სრტუქტურა. საგნის სილაბუსში, სპეციფიკიდან გამომდინარე, შესაძლებელია კრიტერიუმების დაზუსტება.  შეფასება ხდება ქულათა სისტემით, ყოველი საგნის მაქსიმალური შეფასება შეადგენს 100 ქულას. საგანში დადებითი შეფასების მინიმალური ზღვარია 51 ქულა. სტუდენტის შეფასებისას გათვალისწინებული უნდა იყოს არა მხოლოდ მის მიერ უშუალოდ დასკვნით გამოცდაზე მიღწეული წარმატება, არამედ მთელი კურსის გავლის პროცესში ნაჩვენები შედეგები.  **საკრედიტო შეფასებათა სისტემა უშვებს ხუთი სახის დადებით შეფასებას:**  91-100 ქულა - ნიშანი A (ფრიადი)  81-90 ქულა - ნიშანი B (ძალიან კარგი)  71-80 ქულა - ნიშანი C (კარგი)  61-70 ქულა - ნიშანი D (დამაკმაყოფილებელი)  51-60 ქულა - ნიშანი E (საკმარისი)  **არსებობს ორი სახის უარყოფითი შეფასება:**  41-50 - ნიშანი FX (ვერ ჩააბარა), რაც ნიშნავს, რომ სტუდენტს ჩასაბარებლად მეტი მუშაობა სჭირდება და უფლება აქვს მაქსიმუმ ერთი თვის ვადაში დამოუკიდებელი მუშაობის შედეგად გადააბაროს მხოლოდ დასკვნითი გამოცდა. ასეთ შემთხვევაში მის საბოლოო შეფასებაში გათვალისწინებული იქნება საგნის სხვა კომპონენტები მის მიერ სემესტრის განმავლობაში დაგროვილი ქულათა ჯამიც.  40 და ნაკლები ქულა - ნიშანი F (ჩაიჭრა), სტუდენტს მნიშვნელოვანი სამუშაო აქვს შესასრულებელი, ანუ საგანი ახლიდან აქვს შესასწავლი. სტუდენტი რეგისტრირდება საგანზე, რაზეც დგება ინდივიდუალური ცხრილი საგნის ასათვისებლად.  **შუალედური შეფასება** - მაქსიმუმ 60 ან 70 ქულა.   * **შუალედური გამოცდა** - მაქსიმუმ 20 ქულა (VIII სასწავლო კვირა). * **პრეზენტაცია** - მაქსიმუმ 10 ქულა (XV სასწავლო კვირა) * **დასკვნითი** (საბოლოო) გამოცდა - მაქსიმუმ 30 ან 40 ქულა (XVI-XVII სასწავლო კვირა) * დარჩენილ 30 ან 40 ქულას ლექტორი თავად ანაწილებს სურვილის მიხედვით საგნის სპეციფიკიდან გამომდინარე.   **სულ** - მაქსიმუმ 100 ქულა.  დასკვნით გამოცდაზე გასვლა სავალდებულოა.  სტუდენტს დამატებით გამოცდაზე (მეთვრამეტე-მეცხრამეტე კვირა) გასვლის უფლება აქვს იმავე სემესტრში. |